கேள்வி: ரேமண்ட் கேட்டல் - புதுமைகளும் மற்றும் சாதனைகளும் பற்றி விளக்கவும்.
பதில்: கேட்டலுடைய ஆய்வுகள் முக்கியமாக ஆளுமை, திறமைகள், ஊக்கப்படுத்துதல் மற்றும் புதுமையான பல்மாறி ஆய்வு முறைகள் மற்றும் புள்ளியியல் பகுப்பாய்வு (குறிப்பாக காரணி பகுப்பாய்வு முறையைச் சார்ந்த மேம்படுத்துதல் நடவடிக்கைககள்) போன்றவற்றைச் சார்ந்ததாகும்.Cattell, R. B. (1984). The voyage of a laboratory, 1928–1984. ''Multivariate Experimental Research, 19'', 121–174. அவருடைய ஆளுமை தொடர்பான ஆய்வுகளில் அவர் உருவாக்கிய 16 காரணி ஆளுமை மாதிரிக்காக நன்கறியப்பட்டவர் ஆவார். இரண்டு அல்லது மூன்று பரிமாண நடத்தைகளை மட்டுமே பார்ப்பதன் மூலம் ஆளுமையைப் புரிந்து கொள்ள முடியும் என்ற ஐசென்கின் கருத்தை கேட்டல் ஏற்கவில்லை. அதற்குப் பதிலாக, ஒருவரின் ஆளுமையின் முழுமையான பிம்பத்தைப் பெறுவதற்கு மிகப் பெரிய எண்ணிக்கையிலான பண்புகளைப் பார்ப்பது அவசியம் என்று அவர் வாதிட்டார். 16 ஆளுமைக் காரணிகளை அளப்பதற்கான வினாநிரல் ஒன்றையும் உருவாக்கினார். முதல் மட்டத்தில் பல அடிப்படை முதன்மைக் காரணிகளையும், ஆளுமை அமைப்பின் உயர் மட்டத்தில் குறைவான, பரந்த, இரண்டாம்-வரிசைக் காரணிகளையும் கொண்ட ஒரு படிநிலையை, பல நிலை ஆளுமையை அவர் முதலில் முன்மொழிந்தார்.Cattell, R. B. (1943). The description of personality: I. Foundations of trait measurement. ''Psychological Review, 50'', 559–594. கேட்டல், காரணி வகைப்பாடு முறையினைப் பயன்படுத்தி உளபண்புக்கூறுகளை ஆதாரப்பண்பு கூறுகள் மற்றும் மேற்பரப்புப் பண்பு கூறுகள் என வகைப்படுத்தினார். 16 காரணிகளில் சார்பிலாக் காரணிகள் (அ) முதன்மைப் பண்புகள் பன்னிரெண்டும், பகுதி சார்பிலாக காரணிகள் (அ) துணைப் பண்புகள் நான்கும் அடங்கும்.